title: Regulamentul de punere în aplicare (UE) 2019/168 al Comisiei din 31 ianuarie 2019 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active abamectin, Bacillus subtilis (Cohn 1872) tulpina QST 713, Bacillus thuringiensis subsp. Aizawai, Bacillus thuringiensis subsp. israeliensis, Bacillus thuringiensis subsp. kurstaki, Beauveria bassiana, benfluralin, clodinafop, clopiralid, Cydia pomonella Granulovirus (CpGV), ciprodinil, diclorprop-P, epoxiconazol, fenpiroximat, fluazinam, flutolanil, fosetil, Lecanicillium muscarium, mepanipirim, mepiquat, Metarhizium anisopliae var. Anisopliae, metconazol, metrafenonă, Phlebiopsis gigantea, pirimicarb, Pseudomonas chlororaphis tulpina: MA 342, pirimetanil, Pythium oligandrum, rimsulfuron, spinosad, Streptomyces K61, tiacloprid, tolclofos-metil, Trichoderma asperellum, Trichoderma atroviride, Trichoderma gamsii, Trichoderma harzianum, triclopir, trinexapac, triticonazol, Verticillium albo-atrum și ziram (Text cu relevanță pentru SEE.)

text:
                  5.2.2019

                  RO

                  Jurnalul Oficial al Uniunii Europene

                  L 33/1

         REGULAMENTUL DE PUNERE ÎN APLICARE (UE) 2019/168 AL COMISIEI
         din 31 ianuarie 2019
         de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active abamectin, Bacillus subtilis (Cohn 1872) tulpina QST 713, Bacillus thuringiensis subsp. Aizawai, Bacillus thuringiensis subsp. israeliensis, Bacillus thuringiensis subsp. kurstaki, Beauveria bassiana, benfluralin, clodinafop, clopiralid, Cydia pomonella Granulovirus (CpGV), ciprodinil, diclorprop-P, epoxiconazol, fenpiroximat, fluazinam, flutolanil, fosetil, Lecanicillium muscarium, mepanipirim, mepiquat, Metarhizium anisopliae var. Anisopliae, metconazol, metrafenonă, Phlebiopsis gigantea, pirimicarb, Pseudomonas chlororaphis tulpina: MA 342, pirimetanil, Pythium oligandrum, rimsulfuron, spinosad, Streptomyces K61, tiacloprid, tolclofos-metil, Trichoderma asperellum, Trichoderma atroviride, Trichoderma gamsii, Trichoderma harzianum, triclopir, trinexapac, triticonazol, Verticillium albo-atrum și ziram
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 17 primul paragraf,
         întrucât:

                     (1)

                     Partea A din anexa la Regulamentul de punere în aplicare (UE) nr. 540/2011 al Comisiei (2) stabilește substanțele active considerate a fi fost autorizate în temeiul Regulamentului (CE) nr. 1107/2009.

                     (2)

                     Perioadele de aprobare a substanțelor active Bacillus subtilis (Cohn 1872) tulpina QST 713, clodinafop, clopiralid, ciprodinil, diclorprop-P, fosetil, mepanipirim, metconazol, metrafenonă, pirimicarb, Pseudomonas chlororaphis tulpina: MA 342, pirimetanil, rimsulfuron, spinosad, tiacloprid, tolclofos-metil, triclopir, trinexapac, triticonazol și ziram au fost prelungite ultima dată prin Regulamentul de punere în aplicare (UE) 2018/524 (3). Perioadele de aprobare a acestor substanțe vor expira la 30 aprilie 2019.

                     (3)

                     Perioadele de aprobare a substanțelor active benfluralin, fluazinam, flutolanil și mepiquat vor expira la 28 februarie 2019.

                     (4)

                     Perioadele de aprobare a substanțelor active abamectin, Bacillus thuringiensis subsp. Aizawai, Bacillus thuringiensis subsp. israeliensis, Bacillus thuringiensis subsp. kurstaki, Beauveria bassiana, Cydia pomonella Granulovirus (CpGV), epoxiconazol, fenpiroximat, Lecanicillium muscarium, Metarhizium anisopliae var. Anisopliae, Phlebiopsis gigantea, Pythium oligandrum, Streptomyces K61, Trichoderma asperellum, Trichoderma atroviride, Trichoderma gamsii, Trichoderma harzianum și Verticillium albo-atrum vor expira la 30 aprilie 2019.

                     (5)

                     Cererile de reînnoire a aprobării substanțelor respective au fost prezentate în conformitate cu Regulamentul de punere în aplicare (UE) nr. 844/2012 al Comisiei (4).

                     (6)

                     Din cauza faptului că evaluarea substanțelor respective a fost amânată din motive independente de voința solicitanților, este posibil ca aprobările acestor substanțe active să expire înainte de adoptarea unei decizii privind reînnoirea autorizării lor. Prin urmare, este necesar să se amâne expirarea perioadelor de aprobare.

                     (7)

                     Având în vedere obiectivul articolului 17 primul paragraf din Regulamentul (CE) nr. 1107/2009, în ceea ce privește cazurile în care Comisia va adopta un regulament care prevede că aprobarea unei substanțe active menționate în anexa la prezentul regulament nu se reînnoiește deoarece nu sunt îndeplinite criteriile de aprobare, Comisia va stabili ca dată de expirare fie data prevăzută înainte de intrarea în vigoare a prezentului regulament, fie data intrării în vigoare a regulamentului care prevede că aprobarea substanței active nu se reînnoiește, oricare dintre aceste date survine mai târziu. În ceea ce privește cazurile în care Comisia va adopta un regulament care prevede reînnoirea aprobării unei substanțe active menționate în anexa la prezentul regulament, Comisia va depune eforturi pentru a stabili, în funcție de circumstanțe, cea mai timpurie dată posibilă de punere în aplicare.

                     (8)

                     Ținând seama de faptul că perioadele de aprobare a substanțelor active benfluralin, fluazinam, flutolanil și mepiquat expiră la 28 februarie 2019, prezentul regulament ar trebui să intre în vigoare cât mai curând posibil.

                     (9)

                     Prin urmare, Regulamentul de punere în aplicare (UE) nr. 540/2011 ar trebui modificat în consecință.

                     (10)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.

            Articolul 2
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 31 ianuarie 2019.

                  Pentru Comisie

                  Președintele

               Jean-Claude JUNCKER

            (1)  JO L 309, 24.11.2009, p. 1.

            (2)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

            (3)  Regulamentul de punere în aplicare (UE) 2018/524 al Comisiei din 28 martie 2018 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active Bacillus subtilis (Cohn 1872) tulpina QST 713, identică cu tulpina AQ 713, clodinafop, clopiralid, ciprodinil, diclorprop-P, fosetil, mepanipirim, metconazol, metrafenon, pirimicarb, Pseudomonas chlororaphis tulpina: MA 342, pirimetanil, quinoxifen, rimsulfuron, spinosad, tiacloprid, tiametoxam, tiram, tolclofos-metil, triclopir, trinexapac, triticonazol și ziram (JO L 88, 4.4.2018, p. 4).

            (4)  Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (JO L 252, 19.9.2012, p. 26).

            ANEXĂ
            Partea A din anexa la Regulamentul de punere în aplicare (UE) nr. 540/2011 se modifică după cum urmează:

                        (1)

                        în a șasea coloană, „Expirarea aprobării”, la rândul 74, „Ziram”, data se înlocuiește cu „30 aprilie 2020”;

                        (2)

                        în a șasea coloană, „Expirarea aprobării”, la rândul 89, Pseudomonas chlororaphis tulpina: MA 342, data se înlocuiește cu „30 aprilie 2020”;

                        (3)

                        în a șasea coloană, „Expirarea aprobării”, la rândul 90, „Mepanipirim”, data se înlocuiește cu „30 aprilie 2020”;

                        (4)

                        în a șasea coloană, „Expirarea aprobării”, la rândul 92, „Tiacloprid”, data se înlocuiește cu „30 aprilie 2020”;

                        (5)

                        în a șasea coloană, „Expirarea aprobării”, la rândul 123, „Clodinafop”, data se înlocuiește cu „30 aprilie 2020”;

                        (6)

                        în a șasea coloană, „Expirarea aprobării”, la rândul 124, „Pirimicarb”, data se înlocuiește cu „30 aprilie 2020”;

                        (7)

                        în a șasea coloană, „Expirarea aprobării”, la rândul 125, „Rimsulfuron”, data se înlocuiește cu „30 aprilie 2020”;

                        (8)

                        în a șasea coloană, „Expirarea aprobării”, la rândul 126, „Tolclofos-metil”, data se înlocuiește cu „30 aprilie 2020”;

                        (9)

                        în a șasea coloană, „Expirarea aprobării”, la rândul 127, „Triticonazol” , data se înlocuiește cu „30 aprilie 2020”;

                        (10)

                        în a șasea coloană, „Expirarea aprobării”, la rândul 129, „Clopiralid”, data se înlocuiește cu „30 aprilie 2020”;

                        (11)

                        în a șasea coloană, „Expirarea aprobării”, la rândul 130, „Ciprodinil”, data se înlocuiește cu „30 aprilie 2020”;

                        (12)

                        în a șasea coloană, „Expirarea aprobării”, la rândul 131, „Fosetil”, data se înlocuiește cu „30 aprilie 2020”;

                        (13)

                        în a șasea coloană, „Expirarea aprobării”, la rândul 132, „Trinexapac”, data se înlocuiește cu „30 aprilie 2020”;

                        (14)

                        în a șasea coloană, „Expirarea aprobării”, la rândul 133, „Diclorprop-P”, data se înlocuiește cu „30 aprilie 2020”;

                        (15)

                        în a șasea coloană, „Expirarea aprobării”, la rândul 134, „Metconazol”, data se înlocuiește cu „30 aprilie 2020”;

                        (16)

                        în a șasea coloană, „Expirarea aprobării”, la rândul 135, „Pirimetanil”, data se înlocuiește cu „30 aprilie 2020”;

                        (17)

                        în a șasea coloană, „Expirarea aprobării”, la rândul 136, „Triclopir”, data se înlocuiește cu „30 aprilie 2020”;

                        (18)

                        în a șasea coloană, „Expirarea aprobării”, la rândul 137, „Metrafenonă”, data se înlocuiește cu „30 aprilie 2020”;

                        (19)

                        în a șasea coloană, „Expirarea aprobării”, la rândul 138, Bacillus subtilis (Cohn 1872) tulpina QST 713, identică cu tulpina AQ 713, data se înlocuiește cu data „30 aprilie 2020”;

                        (20)

                        în a șasea coloană, „Expirarea aprobării”, la rândul 139, „Spinosad”, data se înlocuiește cu „30 aprilie 2020”;

                        (21)

                        în a șasea coloană, „Expirarea aprobării”, la rândul 187, „Flutolanil”, data se înlocuiește cu „29 februarie 2020”;

                        (22)

                        în a șasea coloană, „Expirarea aprobării”, la rândul 188, „Benfluranil”, data se înlocuiește cu „29 februarie 2020”;

                        (23)

                        în a șasea coloană, „Expirarea aprobării”, la rândul 189, „Fluazinam”, data se înlocuiește cu „29 februarie 2020”;

                        (24)

                        în a șasea coloană, „Expirarea aprobării”, la rândul 191, „Mepiquat”, data se înlocuiește cu „29 februarie 2020”;

                        (25)

                        în a șasea coloană, „Expirarea aprobării”, la rândul 193, Bacillus thuringiensis subsp. Aizawai, data se înlocuiește cu „30 aprilie 2020”;

                        (26)

                        în a șasea coloană, „Expirarea aprobării”, la rândul 194, Bacillus thuringiensis subsp. israeliensis, data se înlocuiește cu „30 aprilie 2020”;

                        (27)

                        în a șasea coloană, „Expirarea aprobării”, la rândul 195,Bacillus thuringiensis subsp. kurstaki, data se înlocuiește cu „30 aprilie 2020”;

                        (28)

                        în a șasea coloană, „Expirarea aprobării”, la rândul 197, Beauveria bassiana, data se înlocuiește cu „30 aprilie 2020”;

                        (29)

                        în a șasea coloană, „Expirarea aprobării”, la rândul 198, Cydia pomonella Granulovirus (CpGV), data se înlocuiește cu „30 aprilie 2020”;

                        (30)

                        în a șasea coloană, „Expirarea aprobării”, la rândul 199, Lecanicillium muscarium, data se înlocuiește cu „30 aprilie 2020”;

                        (31)

                        în a șasea coloană, „Expirarea aprobării”, la rândul 200, Metarhizium anisopliae var. Anisopliae, data se înlocuiește cu „30 aprilie 2020”;

                        (32)

                        în a șasea coloană, „Expirarea aprobării”, la rândul 201, Phlebiopsis gigantea, data se înlocuiește cu „30 aprilie 2020”;

                        (33)

                        în a șasea coloană, „Expirarea aprobării”, la rândul 202, Pythium oligandrum, data se înlocuiește cu „30 aprilie 2020”;

                        (34)

                        în a șasea coloană, „Expirarea aprobării”, la rândul 203, Streptomyces K61, data se înlocuiește cu „30 aprilie 2020”;

                        (35)

                        în a șasea coloană, „Expirarea aprobării”, la rândul 204, Trichoderma atroviride, data se înlocuiește cu „30 aprilie 2020”;

                        (36)

                        în a șasea coloană, „Expirarea aprobării”, la rândul 206, Trichoderma harzianum, data se înlocuiește cu „30 aprilie 2020”;

                        (37)

                        în a șasea coloană, „Expirarea aprobării”, la rândul 207, Trichoderma asperellum, data se înlocuiește cu „30 aprilie 2020”;

                        (38)

                        în a șasea coloană, „Expirarea aprobării”, la rândul 208, Trichoderma gamsii, data se înlocuiește cu „30 aprilie 2020”;

                        (39)

                        în a șasea coloană, „Expirarea aprobării”, la rândul 209, Verticillium albo-atrum, data se înlocuiește cu „30 aprilie 2020”;

                        (40)

                        în a șasea coloană, „Expirarea aprobării”, la rândul 210, „Abamectin”, data se înlocuiește cu „30 aprilie 2020”;

                        (41)

                        în a șasea coloană, „Expirarea aprobării”, la rândul 211, „Epoxiconazol”, data se înlocuiește cu „30 aprilie 2020”;

                        (42)

                        în a șasea coloană, „Expirarea aprobării”, la rândul 213, „Fenpiroximat”, data se înlocuiește cu „30 aprilie 2020”;


title: Regulamentul de punere în aplicare (UE) 2019/260 al Comisiei din 14 februarie 2019 de modificare a Regulamentului de punere în aplicare (UE) nr. 180/2014 în ceea ce privește volumele schimburilor comerciale tradiționale între anumite regiuni ultraperiferice ale Uniunii și Regatul Unit

text:
                  15.2.2019

                  RO

                  Jurnalul Oficial al Uniunii Europene

                  L 44/1

         REGULAMENTUL DE PUNERE ÎN APLICARE (UE) 2019/260 AL COMISIEI
         din 14 februarie 2019
         de modificare a Regulamentului de punere în aplicare (UE) nr. 180/2014 în ceea ce privește volumele schimburilor comerciale tradiționale între anumite regiuni ultraperiferice ale Uniunii și Regatul Unit
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 228/2013 al Parlamentului European și al Consiliului din 13 martie 2013 privind măsurile specifice din domeniul agriculturii în favoarea regiunilor ultraperiferice ale Uniunii și de abrogare a Regulamentului (CE) nr. 247/2006 al Consiliului (1), în special articolul 14,
         întrucât:

                     (1)

                     Regatul Unit a prezentat, la 29 martie 2017, notificarea intenției sale de a se retrage din Uniune în temeiul articolului 50 din Tratatul privind Uniunea Europeană. Tratatele nu se vor mai aplica Regatului Unit de la data intrării în vigoare a unui acord de retragere sau, în lipsa încheierii unui acord, la doi ani după respectiva notificare, și anume începând cu data de 30 martie 2019, cu excepția cazului în care Consiliul European, în acord cu Regatul Unit, decide în unanimitate să extindă această perioadă.

                     (2)

                     Acordul de retragere, astfel cum a fost convenit între negociatori, conține prevederi pentru aplicarea dispozițiilor legislației Uniunii în Regatul Unit și pe teritoriul acestuia după data de la care tratatele încetează să se mai aplice Regatului Unit și pe teritoriul acestuia. Dacă respectivul acord intră în vigoare, Regulamentul de punere în aplicare (UE) nr. 180/2014 al Comisiei (2) se va aplica Regatului Unit și pe teritoriul acestuia în timpul perioadei de tranziție în conformitate cu acordul respectiv și va înceta să se aplice la sfârșitul perioadei respective.

                     (3)

                     Articolul 15 alineatul (1) din Regulamentul de punere în aplicare (UE) nr. 180/2014 al Comisiei prevede posibilitatea ca operatorii economici să exporte, în cadrul schimburilor comerciale tradiționale sau regionale, și să expedieze, în cadrul unor schimburi comerciale tradiționale, produse prelucrate care conțin materii prime ce au beneficiat de regimul specific de aprovizionare, menționat la articolul 10 din Regulamentul (UE) nr. 228/2013. Prelucrătorii care intenționează să exporte sau să expedieze produsele respective în acel cadru pot face acest lucru în limitele cantităților anuale indicate în anexele II-V la Regulamentul de punere în aplicare (UE) nr. 180/2014. Lista țărilor terțe către care pot fi exportate aceste produse este stabilită în anexa VI la Regulamentul respectiv.

                     (4)

                     Pentru a se evita o posibilă perturbare a schimburilor comerciale tradiționale dintre regiunile ultraperiferice în cauză și Regatul Unit, volumele produselor prelucrate relevante, care sunt în prezent expediate din Madeira și Insulele Canare către Regatul Unit ca stat membru, ar trebui să fie exprimate ca exporturi către țări terțe în anexele III și IV la Regulamentul de punere în aplicare (UE) nr. 180/2014. În plus, Regatul Unit ar trebui să fie numit țară terță în anexa VI la regulamentul respectiv.

                     (5)

                     Prin urmare, Regulamentul de punere în aplicare (UE) nr. 180/2014 ar trebui modificat în consecință.

                     (6)

                     În conformitate cu articolul 4 alineatul (3) din Regulamentul (CEE, Euratom) nr. 1182/71 al Consiliului (3), încetarea aplicării actelor stabilită pentru o anumită dată survine la expirarea ultimei ore din ziua corespunzătoare acelei date. Prin urmare, prezentul regulament ar trebui să se aplice începând cu ziua următoare celei în care Regulamentul de punere în aplicare (UE) nr. 180/2014 încetează să se aplice Regatului Unit și pe teritoriul acestuia.

                     (7)

                     Măsurile prevăzute în prezentul regulament sunt conforme cu avizul Comitetului privind plățile directe,

               ADOPTĂ PREZENTUL REGULAMENT:

            Articolul 1
            Anexele III, IV și VI la Regulamentul de punere în aplicare (UE) nr. 180/2014 se modifică în conformitate cu anexa la prezentul regulament.

            Articolul 2
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.
            Prezentul regulament se aplică începând cu ziua următoare celei în care Regulamentul de punere în aplicare (UE) nr. 180/2014 încetează să se aplice Regatului Unit și pe teritoriul acestuia.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 14 februarie 2019.

                  Pentru Comisie

                  Președintele

               Jean-Claude JUNCKER

            (1)  JO L 78, 20.3.2013, p. 23.

            (2)  Regulamentul de punere în aplicare (UE) nr. 180/2014 al Comisiei din 20 februarie 2014 de stabilire a normelor de aplicare a Regulamentului (UE) nr. 228/2013 al Parlamentului European și al Consiliului privind măsurile specifice din domeniul agriculturii în favoarea regiunilor ultraperiferice ale Uniunii (JO L 63, 4.3.2014, p. 13).

            (3)  Regulamentul (CEE, Euratom) nr. 1182/71 al Consiliului din 3 iunie 1971 privind stabilirea regulilor care se aplică termenelor, datelor și expirării termenelor (JO L 124, 8.6.1971, p. 1).

            ANEXĂ
            Anexele III, IV și VI la Regulamentul de punere în aplicare (UE) nr. 180/2014 se modifică după cum urmează:

                        1.

                        În anexa III, tabelul referitor la Madeira se modifică după cum urmează:

                                    (a)

                                    rândurile referitoare la pozițiile 1905 și 2009 și la subpozițiile 2202 10 și 2202 90 se înlocuiesc cu următorul text:

                                                „1905

                                                116 100

                                                400

                                                2009

                                                *13 480

                                                *20

                                                2202 10
                                                2202 90

                                                752 100

                                                42 900 ”

                                    (b)

                                    rândul referitor la poziția 2208 se înlocuiește cu următorul text:

                                                „2208

                                                *24 800

                                                *31 200 ”

                        2.

                        În tabelul din anexa IV, rândul referitor la subpoziția 1704 90 se înlocuiește cu următorul text:

                                    „1704 90

                                    417 500

                                    229 000 ”

                        3.

                        În anexa VI, textul privind Insulele Azore și Madeira se înlocuiește cu următorul text:
                        „Țări terțe în care se exportă, în cadrul comerțului regional, produse prelucrate provenind din Azore și Madeira

                        Angola, Canada, Capul Verde, Guineea-Bissau, Maroc, Mozambic, Africa de Sud, Regatul Unit, Statele Unite ale Americii și Venezuela”.


title: Regulamentul de punere în aplicare (UE) 2017/2207 al Comisiei din 29 noiembrie 2017 de modificare a Regulamentului de punere în aplicare (UE) nr. 412/2013 al Consiliului de instituire a unei taxe antidumping definitive și de percepere definitivă a taxei provizorii instituite la importurile de articole de masă și articole de bucătărie din ceramică originare din Republica Populară Chineză

text:
               30.11.2017

               RO

               Jurnalul Oficial al Uniunii Europene

               L 314/31

         REGULAMENTUL DE PUNERE ÎN APLICARE (UE) 2017/2207 AL COMISIEI
   din 29 noiembrie 2017
   de modificare a Regulamentului de punere în aplicare (UE) nr. 412/2013 al Consiliului de instituire a unei taxe antidumping definitive și de percepere definitivă a taxei provizorii instituite la importurile de articole de masă și articole de bucătărie din ceramică originare din Republica Populară Chineză
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1) (denumit în continuare „regulamentul de bază”),
   având în vedere Regulamentul de punere în aplicare (UE) nr. 412/2013 al Consiliului din 13 mai 2013 de instituire a unei taxe antidumping definitive și de percepere definitivă a taxei provizorii instituite la importurile de articole de masă și articole de bucătărie din ceramică originare din Republica Populară Chineză (2), în special articolul 3,
   întrucât:
   A.   PROCEDURA ANTERIOARĂ

               (1)

               La 13 mai 2013, Consiliul a instituit o taxă antidumping definitivă pentru importurile în Uniune de articole de masă și articole de bucătărie din ceramică (denumite în continuare „articole de masă”) originare din Republica Populară Chineză (denumită în continuare „RPC”), prin Regulamentul de punere în aplicare (UE) nr. 412/2013 (denumit în continuare „regulamentul inițial”).

               (2)

               În ancheta inițială, un număr mare de producători-exportatori din RPC s-au făcut cunoscuți. În consecință, Comisia a selectat un eșantion de producători-exportatori chinezi care urmau să fie supuși anchetei.

               (3)

               Consiliul a impus niveluri individuale ale taxei asupra importurilor de articole de masă variind de la 13,1 % la 23,4 % pentru societățile incluse în eșantion și o taxă medie ponderată de 17,9 % pentru alte societăți cooperante care nu sunt incluse în eșantion. În plus, a fost impus un nivel al taxei de 36,1 % asupra importurilor de articole de masă efectuate de la toate celelalte societăți chineze.

               (4)

               Articolul 3 din Regulamentul de punere în aplicare (UE) nr. 412/2013 prevede că, în cazul în care un producător-exportator nou de articole de masă din RPC furnizează Comisiei suficiente elemente de probă pentru a stabili că:

                           1.

                           nu a exportat în Uniune de articole de masă și articole de bucătărie din ceramică în cursul perioadei de anchetă între 1 ianuarie 2011 și 31 decembrie 2011 (denumită în continuare „perioada de anchetă”);

                           2.

                           nu este afiliat niciunui exportator sau producător din RPC care face obiectul măsurilor antidumping instituite prin regulamentul respectiv; și

                           3.

                           a exportat efectiv în Uniune produsul în cauză după perioada de anchetă care stă la baza măsurilor sau și-a asumat obligația contractuală irevocabilă de a exporta o cantitate importantă în Uniune,

                     atunci articolul 1 alineatul (2) din regulament poate fi modificat pentru a acorda noului producător-exportator nivelul de taxă aplicabil societăților care au cooperat și care nu au fost incluse în eșantion, în acest caz nivelul taxei medii ponderate de 17,9 %.

         B.   CERERI DE ACORDARE A TRATAMENTULUI DE NOU PRODUCĂTOR-EXPORTATOR

               (5)

               Patru societăți s-au manifestat după publicarea Regulamentului (UE) nr. 412/2013, susținând că îndeplinesc toate cele trei criterii stabilite mai sus în considerentul 4 și furnizând elemente de probă.

               (6)

               Toate cele patru societăți erau producători și exportatori ai produsului în cauză.

               (7)

               Trei dintre acestea existau deja în cursul anchetei inițiale, însă au susținut că nu au exportat produsul în cauză către Uniune la momentul respectiv.

               (8)

               Cea de-a patra societate a susținut că nu exista în cursul perioadei anchetei inițiale și, prin urmare, nu ar fi putut exporta în cursul perioadei respective.

               (9)

               Comisia a analizat elementele de probă prezentate de toate cele patru societăți și a constatat că acestea îndeplinesc cele trei criterii pentru a fi considerate drept noi producători-exportatori. În consecință, numele acestora ar trebui să fie adăugate pe lista societăților cooperante neincluse în eșantion din anexa I la Regulamentul (UE) nr. 412/2013.

               (10)

               Comisia a informat cele patru societăți și industria din Uniune cu privire la aceste constatări și acestea au avut ocazia de a formula observații. Nu s-au primit observații.

               (11)

               Prezentul regulament este în conformitate cu avizul comitetului instituit prin articolul 15 alineatul (1) din regulamentul de bază,

         ADOPTĂ PREZENTUL REGULAMENT:
   Articolul 1
   Următoarele societăți se adaugă la lista producătorilor-exportatori din Republica Populară Chineză enumerați în anexa I la Regulamentul de punere în aplicare (UE) nr. 412/2013:

               Societate

               Codul adițional TARIC

               Fujian Dehua Huamao Ceramics Co., Ltd

               C303

               Fujian Dehua Jiawei Ceramics Co., Ltd

               C304

               Fujian Dehua New Qili Arts Co., Ltd

               C305

               Quanzhou Dehua Hengfeng Ceramics Co., Ltd

               C306

         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 noiembrie 2017.

            Pentru Comisie

            Președintele

         Jean-Claude JUNCKER

      (1)  JO L 176, 30.6.2016, p.21.

      (2)  Regulamentul de punere în aplicare (UE) nr. 412/2013 al Consiliului din 13 mai 2013 de instituire a unei taxe antidumping definitive și de percepere definitivă a taxei provizorii instituite la importurile de articole de masă și articole de bucătărie din ceramică originare din Republica Populară Chineză (JO L 131, 15.5.2013, p. 1), astfel cum a fost modificat ultima dată prin Regulamentul de punere în aplicare (UE) nr. 803/2014 al Comisiei din 24 iulie 2014 prin care se adaugă patru societăți pe lista de producători din Republica Populară Chineză enumerați în anexa I la Regulamentul nr. 412/2013 (JO L 219, 25.7.2014, p. 33).